JMT มั่นใจพอร์ตบริหารหนี้ปีนี้ตามเป้า 9.5 หมื่นลบ.รุกซื้อหนี้เสียเพิ่ม
JMT มั่นใจพอร์ตบริหารหนี้ปีนี้ตามเป้า 9.5 หมื่นลบ.รุกซื้อหนี้เสียเพิ่ม
24 ก.ย. 2558

นายปิยะ พงษ์อัชฌา ประธานเจ้าหน้าที่บริหาร บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT เปิดเผยว่า บริษัทมั่นใจว่าพอร์ตบริหารหนี้ในปีนี้จะทำได้ตามเป้าหมายที่ 9.5 หมื่นล้านบาท หลังล่าสุดได้เข้าซื้อหนี้เสียเข้ามาบริหารเพิ่มอีก 5 พันล้านบาท ทำให้มีพอร์ตบริหารหนี้เพิ่มเป็น 8.2 หมื่นล้านบาทแล้ว
ขณะที่แนวโน้มหนี้ที่ไม่ก่อให้เกิดรายได้(NPL) มีแนวโน้มเติบโตมากขั้นในปีนี้ด้วย ซึ่งจะช่วยผลักดันให้พอร์ตหนี้เติบโตสูงสุดเป็นประวัติการณ์อย่างต่อเนื่องทุกปี และหนุนให้กำไรสุทธิปีนี้เติบโตราว 30% จากปีก่อน
ทั้งนี้ เมื่อวันที่ 21 กันยายน 2558 บริษัทได้ลงนามในสัญญาโอนสิทธิเรียกร้องในหนี้ด้อยคุณภาพของสินเชื่อส่วนบุคคลกับAEONTS มูลค่าหนี้ 1.51 พันล้านบาท และเมื่อวันที่ 22 กันยายนบริษัท บริหาร สินทรัพย์ เจ จำกัด ซึ่งเป็นบริษัทย่อย ได้ลงนามในสัญญาโอนสิทธิ เรียกร้องใน หนี้ด้อยคุณภาพของสินเชื่อ ส่วนบุคคลและ สินเชื่อเช่า ซื้อรถยนต์ กับธนาคารธนชาต มูลค่าหนี้ 3.59 พันล้านบาท ทั้งนี้ หากรวมกันทั้ง 2 บริษัทจะมีมูลค่าหนี้คงค้างตามสิทธิ์ประมาณ 5 พันล้านบาท